
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΘΗΝΑ Ίτνγητ ΤΕΤΔΟΤΠ ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου, του κτιρίου που βρίσκεται εντός 
του ρυμοτομικού σχεδίου δήμου Σπάρτης και καθορισμός ειδι¬ 
κών όρων και περιορισμών δόμησης αυτού. 1 

Χαρακτηρισμός ως διατηρητέου, του κτιρίου που βρίσκεται επί της 
οδού Αγ. Βαρβάρας αρ. 62, Δ.Τ. 268, του δήμου Τριπόλεως (Ν. 
Αρκαδίας) και καθορισμός ειδικών όρων και περιορισμών δόμη¬ 
σης. 2 

Τροποποίηση ρυμοτομικού σχεδίου Τραγάνας για την διαπλάτυνση 
προβλεπόμενης οδού του σχεδίου από οκτώ (8,00) μέτρα σε δώ¬ 
δεκα (12,00) μέτρα και την εν συνεχεία δημιουργία παράλληλης 
οδού πλάτους έξι (6,00) μέτρων του Ν. Φθιώτιδας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 53876/1839 . (1) 

Χαρακτηρισμός ως διατηρητέου, του κτιρίου που βρίσκεται εντός του 
ρυμοτομικού σχεδίου δήμου.Σπάρτης και καθορισμός ειδικών όρων 
και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
ταμ ν. 1577/1985 «ΓΟΚ» και άλλες σχετικές διατάξεις (Α’ 91)». 

2. Την από 21.12.1990 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών. 

3. Την τήρηση της διαδικασίας που ορίζεται από την παρ. 2 του άρ¬ 
θρου 4 του ν. 1577/1985, όπως τροποποιήθηκε με την παρ. 2 του άρ¬ 
θρου 1 του ν. 1772/1988 (Α' 91) και την παρέλευση της προθεσμίας 
που ορίζεται από το παραπάνω άρθρο, χωρίς να πρέπει περιέλθουν στην 
υπηρεσία τυχόν αντιρρήσεις του ιδιοκτήτη Θ. Παπαδόπουλου. 


4. Την 85204/2589/27.12.90 απόφαση «Μεταβίβαση αρμοδιο¬ 
τήτων του Τπ. ΠΕΧΩΔΕ, στο Γεν. Γραμματέα, στους Γενικούς Δ/ντές 
και στους Προϊσταμένους Δ/νσεων και Τμημάτων του Τπ. ΠΕΧΩΔΕ» 
(Β' 808), αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου δήμου Σπάρτης (Ν. Λακωνίας) επί της οδού Πλα- 
τανίστα 25 και Αχανίου φερόμενο ως ιδιοκτησία θεοδ. Λαδόπουλου 
όπως φαίνεται με μαύρη διαγράμμιση στο σχετικό πρωτότυπο διά¬ 
γραμμα σε κλίμακα 1:1000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθ. 53876/1991 
πράξη του, και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί. μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή του κτιρίου, ο εκσυγχρονισμός των εγκα¬ 
ταστάσεων, η ενίσχυση του φέροντά οργανισμού, η εσωτερική διαρρύθ¬ 
μιση καθώς και επεμβάσεις για λόγους λειτουργικούς, εφόσον δεν αλ¬ 
λοιώνεται ο αρχιτεκτονικός χαρακτήρας του. 

4. Επιτρέπεται η ανέγερση προσθήκης κατ’, επέκταση του διατηρη¬ 
τέου ή νέου ανεξάρτητου κτίσματος στην ιδιοκτησία του διατηρητέου, 
μετά από σύμφωνη γνώμη της ΕΠΑΕ σύμφωνα με τις ισχύουσες πολεο- 
δομικές διατάξεις και εφόσον δεν παραβλάπτεται το κτίριο και ο χώρος 
που το περιβάλλει. 

5. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού* Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα 11 Απριλίου 1(191 

Με εντολή Υπουργού 
Ο Γενικός Διευθυντής 
ΚΩΝΣΤΑΝΤΙΝΟΣ ΠΑΤΛΟΠΟΤΛΟΣ 










ΙΙ^μ,-η^ 



ΙΔΙΟΚΤΗΣΙΑ! ΘΕΟΔ. λΑΔΟΠΟΤΛΟΤ ΚΛ. 1:1000 

Αριθ. 55634/2104 (2) 

Χαρακτηρισμός ως διατηρητέου, του κτιρίου που βρίσκεται επί της οδού 

Αγ. Βαρβάρας αρ. 62, Δ.Τ. 268, του δήμου Τριπόλεως (Ν. Αρκα¬ 
δίας) και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α’ 91)». 

2. Τις διατάξεις του άρθρου 2 παρ. Γ 11 της 85204/2589/90 από¬ 
φαση του Υπουργού ΠΕΧΩΔΕ «Μεταβίβαση αρμοδιοτήτων του Υπουρ¬ 
γού ΠΕΧΩΔΕ στο Γενικό Γραμματέα, στους Γενικούς Διευθυντές κ.λπ» 
(Β’ 808). 

3. Την από 14.1.1991 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών, του Υπουρ¬ 
γείου ΠΕΧΩΔΕ. 

4. Τις από 13.3.1991 (αρ. πρωτ. 50603/2495/91) αντιρρήσεις 
του ενδιαφερομένου Λουκαΐτη'Κων/νου. 

5. Τις από 26.3.1991 παρατηρήσεις της Δ/νσης Πολεοδομικού 
Σχεδιασμού, τμήμα παραδοσιακών οικισμών επί των αντιρρήσεων του 
ενδιαφερομένου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Αγίας Βαρβάρας αρ. 62, Ο.Τ. 268 του δήμου Τριπόλεως (Ν. Αρ¬ 
καδίας) φερόμενο ως ιδιοκτησία Κωνσταντίνου Λουκαΐτη όπως φαίνε¬ 
ται με μαύρη διαγράμμιση στο σχετικό πρωτότυπο διάγραμμα σε κλί¬ 
μακα 1:200 που θεωρήθηκε από τον Προϊστάμενο της Δ/νσης Τοπο¬ 
γραφικών Εφαρμογών με την υπ’ αριθ. 55634/1991 πράξη του, και 
που αντίτυπό του σε φωτοσμίκρυνση δημοσιεύεται με την παρούσα από¬ 
φαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 


διακοσμητικών στοιχείων του. 

3. Επιτρέπεται η επισκευή του κτιρίου, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσωτερική διαρρύθ¬ 
μιση καθώς και επεμβάσεις για λόγους λειτουργικούς, εφόσον δεν αλ¬ 
λοιώνεται ο αρχιτεκτονικός χαρακτήρας του διατηρητέου κτιρίου. 

4. Αιτήσεις για ανέγερση νέου κτιρίου στο οικόπεδο που υπάρχει το 
διατηρητέο κτίριο και για προσθήκη κατ’ επέκταση του διατηρητέου 
κτιρίου αποστέλλονται στην αρμόδια υπηρεσία του Υπουργείου Περι¬ 
βάλλοντος Χωροταξίας και Δημοσίων Έργων με γνώμη της ΕΠΑΕ για 
ειδικές ρυθμίσεις σύμφωνα με την παρ. 2 του άρθρου 4 του ν. 1577/85 
περί «ΓΟΚ» εφόσον δεν παραβλάπτεται το διατηρητέο κτίριο και ο χώ¬ 
ρος που το περιβάλλει. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. Κατ’ εξαίρεση επιτρέπεται μόνο η τοποθέτηση 
φωτεινής επιγραφής στο ισόγειο του καταστήματος που αναφέρεται 
αποκλειστικά στο όνομα και στο αντικείμενο των εργασιών του και η 
οποία, έστω και αν τοποθετείται μέσα σε προσθήκη, έχει χρώμα λευκό, 
σταθερό και συνεχές και αποτελείται από μεμονωμένα στοιχεία (γράμ¬ 
ματα, αριθμούς). 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Απριλίου 1991 

Με εντολή Υπουργού 
Ο Γενικός Διευθυντής 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 



ΔΙΑΤΗΡΗΤΕΟ ΚΤΙΡΙΟ 

ΙΔΙΟΚΤ. ΚΩΝ. ΛΟΤΚΑΙΤΗ 

ΕΠΙ ΤΗΣ ΟΔΟΥ ΑΓ ΒΑΡΒΑΡΑΣ 

Αριθ. 2491 ' (3) 

Τροποποίηση ρυμοτομικού σχεδίου Τραγάνας για την διαπλάτυνση 
προβλεπόμενης οδού του σχεδίου από οκτώ (8,00) μέτρα σε δώδεκα 
(12,00) μέτρα και την εν συνεχεία δημιουργία παράλληλης οδού 
πλάτους έξι (6,00) μέτρων του Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Το από 24.7.1984 ρυμοτομικό σχέδιο της Κοινότητας Τραγάνας 
Λοκρίδας Ν. Φθ/δας. 

5. Τις αριθ. 12/21.2.89 και 34/25.6.90 και 42/6.11.90 αποφά¬ 
σεις του Κοινοτικού Συμβουλίου της Κοινότητας Τραγάνας. 

6. Την αριθ. ΤΠ 8762/26.3.91 εισήγηση του Τμήματος Πολεοδο¬ 


μίας και Πολ/κών Εφαρμογών στο Συμβούλιο ΧΟΠ Ν. Φθ/δας. 

7. ΤΗν αριθ. 32/1.4.91 (θέμα 6ον) γνωμοδότηση του ΣΧΟΠ Ν. 
Φθ/δας. 

8. Το αριθ. 183/1986 Π.Δ. (ΦΕΚ 70 Α’/5.6.1986) «περί αρμο¬ 
διοτήτων στους Νομάρχες κ.λπ», αποφασίζουμε: 

Εγκρίνουμε την τροποποίηση του ρυμοτομικού σχεδίου του οικισμού 
Τραγάνας Λοκρίδας Ν. Φθ/δας και συγκεκριμένα την διαπλάτυνση 
οδού από οκτώ (8,00) μέτρα σε δώδεκα (12,00) μέτρα και την εν συνε¬ 
χεία και προς την πλευρά του οικοδομικού τετραγώνου δημιουργία πα¬ 
ράλληλης οδού πλάτους έξι (6,00) μέτρων για την εξυπηρέτηση τόσο 
του υπό κατασκευήν ανισόπεδου κόμβου στην ΝΕΟ Αθηνών - Λαμίας 
όσο και για την ομαλή κυκλοφορία εντός του οικισμού. 

Η τροποποίηση γίνεται μεταξύ του Ο.Τ. 7 και της πλατείας (σημε¬ 
ρινό γήπεδο). 

Η απόφαση αυτή να δημοσιευθεί στην Εφημερίδρι της Κυβερνήσεως. 

Λαμία, 15 Απριλίου 1991 

Ο Νομάρχης 
ΧΡ. ΛΑΔΙΑΣ 

